मजबूत सुधार के बाद चीनी की कीमतें फिर से गिरने लगी हैं। ज्यादा उत्पादन की वजह से आपूर्ति बढऩे से चीनी की कीमतों में नरमी आई है। चीनी की 'एस' किस्म की एक्स-फैक्टरी कीमत दो सप्ताह से भी कम समय में 6.5 प्रतिशत तक गिरकर मौजूदा समय में 2,925 रुपये प्रति क्विंटल पर आ गई है जो 11 जून को 3,125 रुपये पर थी। वाशी की एग्रीकल्चरल प्रोड्ïयूस मार्केट कमेटी (एपीएमसी) में भी चीनी की एम 30 किस्म की कीमत आज इस महीने के सबसे निचले स्तर 3,300 रुपये प्रति क्विंटल पर आ गई। चीनी का हाजिर भाव 3,365 रुपये प्रति क्विंटल की ताजा ऊंचाई से लगभग 2 प्रतिशत नीचे आ गया। सरकार द्वारा चीनी क्षेत्र की नकदी किल्लत को दूर करने के लिए 80 अरब रुपये के विशेष पैकेज की पेशकश किए जाने के बाद 13 जून को चीनी की कीमत 3,365 रुपये प्रति क्विंटल की ऊंचाई पर पहुंच गई थी।